VIDEO Efectul scumpirii locului de parcare în centrul Bucureștiului: Parcările sunt goale, șoferii parchează pe Calea Victoriei și blochează o bandă

Scumpirea până la zece lei pe oră a tarifului de parcare în centrul Bucureștiului a golit multe dintre parcările gestionate de Primăria Capitalei, așa cum arată și imaginea de mai jos cu parcajul de pe Strada Doamnei.

Unii șoferi au început să parcheze însă chiar pe marile bulevarde, unde acest lucru e interzis. Imaginile de azi de la ora 11.00 arată cum o bandă de pe Calea Victoriei, chiar lângă Poliția Capitalei, e blocată de mașinile parcate chiar sub semnul care interzice oprirea.